ΕΝΑΠ Πάφου

Η ΕΝΑΠ Πάφου ήταν κυπριακή ποδοσφαιρική ομάδα από την Πάφο. Είχε δύο συμμετοχές στη Δ΄ κατηγορία ποδοσφαίρου της Κύπρου. Έδρα της ομάδας ήταν το στάδιο ΓΣ Κόροιβος.

Ιστορία 
Η ΕΝΑΠ Πάφου ιδρύθηκε το 1991 από την ενοποίηση των ομάδων Προοδευτικός Πάφου και Αγαπήνορας Πάφου. Το όνομα της ομάδας σημαίνει Ένωσις Αγαπήνωρα Προοδευτικού. Το 1991 ο Προοδευτικός είχε κερδίσει την ένταξη του στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Έτσι η ΕΝΑΠ πήρε τη θέση του Προοδευτικού στη Δ΄ κατηγορία. Πρώτη της συμμετοχή στο πρωτάθλημα ήταν την περίοδο 1991-92. Η ΕΝΑΠ τερμάτισε στη 12η θέση του ομίλου της. Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά πρωταθλήματα. Η ΕΝΑΠ τερμάτισε και πάλι στη 12η θέση του ομίλου της και υποβιβάστηκε στα αγροτικά (τοπικά) πρωταθλήματα. Η ομάδα δεν υφίσταται πλέον.

1Η Δ΄ κατηγορία ήταν χωρισμένη σε τρεις ομίλους. Η ΕΝΑΠ συμμετείχε στον όμιλο Λεμεσού-Πάφου.

Δείτε επίσης 
 Ποδόσφαιρο στην Κύπρο

Παραπομπές

Πηγές 

Ανενεργές ποδοσφαιρικές ομάδες Κύπρου (ανδρών)
Ιδρύσεις ποδοσφαιρικών ομάδων το 1991
Αθλητικοί σύλλογοι Επαρχίας Πάφου
Δήμος Πάφου